
1.1. Perkančioji organizacija – Priešgaisrinės apsaugos ir gelbėjimo departamentas prie Vidaus reikalų ministerijos, juridinio asmens kodas 188601311, adresas Švitrigailos g. 18, 03223 Vilnius, darbo laikas 7.30-16.30 val. pirmadieniais-ketvirtadieniais (pietų pertrauka 11.30-12.15 val.) ir 7.30-15.15. val. penktadieniais (pietų pertrauka 11.30-12.15 val.). Sutartį pasirašys perkančioji organizacija. 
1.2. Pirkimas neatliekamas naudojantis centralizuotų pirkimų katalogu, nes CPO LT kataloge tokių prekių nėra. 
1.3.  Pirkimo Komisija nėra sudaroma. Pirkimą vykdo pirkimo organizatorius – Viešųjų pirkimų skyriaus vyriausioji specialistė Audronė Joknienė, tel. Nr. 0 610 649 69, el. p. audrone.jokniene@vpgt.lt.
1.4.  Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 p. nuostata - pirkdamas produktą pirkimo vykdytojas savarankiškai nustato aplinkos apsaugos kriterijus. Aplinkos apaugos kriterijai nustatyti specialiųjų sąlygų 3 priedo „Sutarties projektas“ 13.1 punkte.
1.5.  Išankstinis skelbimas apie pirkimą nebuvo paskelbtas.
1.6.  Perkančioji organizacija nenumato skelbti pranešimo dėl savanoriško ex ante skaidrumo.
1.7.  Pirkime neleidžiama pateikti alternatyvių pasiūlymų.
1.8.  Jeigu Perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.
1.9.  Perkančioji organizacija bet kuriuo metu iki sutarties sudarymo pasilieka teisę savo iniciatyva nutraukti pradėtas pirkimo procedūras, jeigu atsiras aplinkybių, kurių nebuvo galima numatyti, ir nutrauks pirkimo procedūras, jeigu paaiškėtų, kad buvo pažeisti Lietuvos Respublikos Viešųjų pirkimų įstatyme nustatyti principai ir atitinkamos padėties nebūtų galima ištaisyti.
1.10. Pirkimo procedūrų terminai nurodomi Lietuvos Respublikos laiku pirkimo sąlygų 4 priede „Terminai“.
1.11. Bendrosios pirkimo sąlygos yra neatskiriama šių pirkimo sąlygų dalis.

2. [bookmark: _Toc231217748]Pirkimo objektas

2.1. Perkančioji organizacija numato įsigyti 100 komplektų izoliuojamosios individualiosios odos apsaugos priemonių  (toliau – Prekės). Reikalavimai pirkimo objektui nustatyti specialiųjų pirkimo sąlygų 1 priede ,,Techninė specifikacija‘‘. Prekių kodas pagal Bendrąjį viešųjų pirkimų žodyną (toliau - BVPŽ) – 18143000-3 (Apsaugos priemonės).
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“ ir 3 priede „Sutarties projektas“.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc231217749]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 
3.1. Perkančioji organizacija netaiko tiekėjų pašalinimo pagrindų reikalavimų. 
3.2.  Tiekėjams kvalifikacijos reikalavimai nenustatomi.
3.3. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.4. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams. 

4. [bookmark: _Toc231217750]Reikalavimai, susiję su nacionaliniu saugumu 

4.1. Perkančioji organizacija šiame pirkime netaiko nuostatų, susijusių su nacionaliniu saugumu, kaip nurodyta 
VPĮ 45 straipsnio 21 dalyje.

5. [bookmark: _Toc231217751]Specialieji reikalavimai pasiūlymų rengimui ir pateikimui

5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų 2 priede „Pasiūlymo forma“ pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą (pateikiama skaitmeninė dokumento kopija). Vertimo į lietuvių kalbą patvirtinimas bus laikomas tinkamu, jeigu jis patvirtintas tiekėjo ar jo įgalioto asmens parašu. Techninius pasiūlymo aspektus pagrindžiantys dokumentai ir informacija (techninė dokumentacija, nuorodos į prekės gamintojo internetinius puslapius), jei tokie bus reikalaujami, gali būti pateikti užsienio kalba (pvz. anglų), tačiau perkančioji organizacija (išskyrus neaiškumams, dviprasmybėms, ginčams ar pan.) pasilieka teisę pareikalauti vertimo į lietuvių kalbą.
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Visos pasiūlyme nurodytos kainos (bendra pasiūlymo kaina ir įkainiai) turi būti nurodomos dviejų skaičių po kablelio tikslumu. Jei trečias skaičius po kablelio yra nuo 0 iki 4, antrasis skaičius po kablelio paliekamas koks yra, jei trečias skaičius po kablelio yra nuo 5 iki 9, antrąjį skaičių po kablelio padidiname vienu vienetu, pvz., 3,141 suapvalinus iki šimtųjų bus 3,14. Suapvalinus 3,115 iki šimtųjų bus 3,12.
  5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.



[bookmark: _Toc231217752]6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc231217753]Pasiūlymų vertinimas


7.1. Pasiūlymų vertinimas atliekamas tiekėjams nedalyvaujant.
7.2. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede „Pasiūlymo forma“. Ekonomiškai naudingiausiu pasiūlymu laikoma mažiausia pasiūlyta kaina.
7.3. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
7.4. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.5. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu yra bent viena iš šių sąlygų:
7.5.1. tiekėjas perkančiosios organizacijos prašymu nepratęsia pasiūlymo galiojimo;
7.5.2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio; 
7.5.3. tiekėjas pasiūlymą ar jo dalį pateikė ne CVP IS priemonėmis;
7.5.4. tiekėjas neatitinka Pirkimo sąlygose nustatyto kvalifikacijos reikalavimo (jeigu taikoma) ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;
7.5.5. per perkančiosios organizacijos nustatytą terminą nepatikslino, nepapildė, nepaaiškino savo pasiūlymo;
7.5.6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
7.5.7. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos ekonomiškai naudingiausio pasiūlymo vertinimo gairėmis;
7.5.8. pasiūlyme nurodyta kaina perkančiajai organizacijai yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
7.5.9. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;
7.5.10. perkančioji organizacija gali atmesti pasiūlymus kitais pirkimo sąlygose nurodytais pagrindais.
7.6. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc231217754]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 3 priede „Sutarties projektas“.


[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc48053185][bookmark: _Toc85706891][bookmark: _Hlk86837214]Pirkimo sąlygų 
1 priedas „Techninė specifikacija“


IZOLIUOJAMŲJŲ INDIVIDUALIŲJŲ ODOS APSAUGOS PRIEMONIŲ
TECHNINĖ SPECIFIKACIJA

1. Izoliuojamosios individualiosios odos apsaugos priemonės skirtos viso kūno apsaugai nuo cheminių medžiagų ir aerozolių, radioaktyviųjų dulkių ir aerozolių, bakterijų ir virusų neigiamo poveikio.
2. Izoliuojamosios individualiosios odos apsaugos priemonių komplektas susideda iš vienos dalies apsauginio kostiumo su gobtuvu, apsauginių pirštinių ir avalynės (toliau – apsaugos komplektas).
3. Apsaugos komplekto reikalavimai:
3.1. turi apsaugoti nuo skystųjų chemikalų, infekcinių agentų ir radioaktyviosios taršos;
3.2. turėti elektrostatinės savybės;
3.3. vienos dalies apsauginis kostiumas su gobtuvu privalo turėti dvigubą rankogalių sandarinimo sistemą, kuri leidžia užsimauti apsauginę pirštinę ant apatinio rankogalio, o viršutiniu rankogaliu uždengiama pirštinės viršutinė dalis kartu su apatiniu rankogaliu arba pirštines pritvirtintas prie kostiumo. Taip apsaugomos rankos nuo skysčių ir garų prasiskverbimo arba lygiaverte rankogalių sandarinimo sistema;
3.4. pirštinės riešas turi būti taip aptemptas, kad nesmuktų nuo rankos, o rankogalis turi būti ilgas, kad būtų galima dėvėti su įvairios paskirties apsauginiais drabužiais;
3.5. turi būti pažymėti CE ženklu.
4. Reikalingi apsaugos komplektų dydžiai ir kiekiai bus nustatomi sutarties sudarymo metu.
5. Apsaugos komplektų garantija turi būti ne mažiau kaip 24 mėn.
6. Kiekvienas apsaugos komplektas turi būti supakuotas į gofruoto kartono dėžę ant kurios turi būti nurodyti priemonių dydžiai, kiekiai, dėžės svoris ir gamintojo pavadinimas.
7. Pasiūlyme turi būti pateikti gamintojo arba jo įgalioto atstovo dokumentai (sertifikatai arba atitikties deklaracija), leidžiantys identifikuoti charakteristikas bei patvirtinantys atitiktį techninės specifikacijos reikalavimams. Visi dokumentai turi būti pateikti originalo kalba ir su vertimu į lietuvių kalbą.  
8. Pristatant kartu su prekėmis turi būti pateikiama naudojimo instrukcija (eksploatavimo, techninės priežiūros, saugojimo ir darbų saugos reikalavimai) originalo kalba ir su vertimu į lietuvių kalbą ir jos elektroninė versija.

____________

Pirkimo sąlygų 4 priedas „Terminai“

	Eil.
Nr.
	VEIKSMAS
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.

	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	



	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	3 (tris) darbo dienas nuo prašymo gavimo dienos

	Netaikoma

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	5  (penkias) darbo dienas nuo prašymo gavimo dienos

	Netaikoma

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	3 (tris) darbo dienas nuo sprendimo priėmimo dienos
	

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas
nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus; 15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 
	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	


                                                 _________________________________


	
	
	



